Микушев Анатолий Константинович

Микушев Анатолий Константинович (1926—1993) — коми фольклор да литература туялысь, филология наукаясса доктор, критик, СССР-са гижысь котырö пырысь, Коми АССР-са наукаын нимӧдана уджалысь, РСФСР-са наукаын нимӧдана уджалысь. Батьлӧн вокыс — Айму вӧсна Ыджыд тыш кадся нималана комдив Георгий Микушев.

 Олан туй 
Анатолий Микушев чужӧма 1926-ӧд вося вӧльгым тӧлысь 5-ӧд лунӧ Усть-Сысольск карын.  1934–1943-ӧд воясӧ велӧдчӧма Сыктывкарын 1-ӧд да 2-ӧд номера шӧр школаясын, 1943–1947-ӧд воясӧ — Коми канмуса педагогика институтысь филология  факультетын. Пединститут помалӧм бӧрын 1947-ӧд вося моз тӧлысьсянь 1950-ӧд вося кӧч тӧлысьӧдз уджалӧма велӧдысьӧн да директорӧн Сыктывдін районса Ыб шӧр школаын.

1950-ӧд вося кӧч тӧлысьсянь 1953-ӧд вося вӧльгым тӧлысьӧдз велӧдчӧма Ленинградын Роч литература Институтса аспирантураын «фольклористика» специальносьт серти. Научнӧй веськӧдлысьнас вӧлӧма нималана эпосовед Астахова Анна Михайловна. 1953-ӧд вося вӧльгым тӧлысь 5-ӧд лунӧ дорйӧма «Песенное творчество народа коми в советскую эпоху» тема серти филология наукаясса кандидат ним вылӧ диссертация. Дорйысьӧм бӧрын уджалӧма СССР наукаяс академияысь Коми филиалын: кыв, литература да история юкӧдса младшӧй научнӧй сотрудник (1953-ӧд во, вӧльгым тӧлысь — 1957, ӧшым тӧлысь), кыв да литература юкӧдса старшӧй научнӧй сотрудник (сэсся Кыв, литература да история институтын литература да фольклор секторын) (1957, ӧшым тӧлысь — 1970, ӧшым тӧлысь).
1970-ӧд вося ода-кора тӧлысь 18-ӧд лунӧ дорйӧма «Генезис и эволюция коми песенного фольклора» тема серти филология наукаясса доктор ним вылӧ диссертация. 1970-ӧд вося ӧшым тӧлысьсянь сійӧс индӧма СССР наукаяс академияысь Коми филиаллӧн Кыв, литература да история институтын литература да фольклор секторса веськӧдлысьӧн. 1972-ӧд воын вуджӧдӧма Кыв, литература да история институтын старшӧй научнӧй сотрудник должносьтӧ (нёрпалӧм вӧсна).

1975-ӧд вося ӧшым тӧлысь 2-ӧд лунсянь 1993-ӧд вося тӧвшӧр тӧлысь 11-ӧд лунӧдз — Сыктывкарса канму университетын коми да фин-йӧгра филология кафедраӧн веськӧдлысь. 1977–1978-ӧд воясӧ — Сыктывкарса университетын филология факультетса декан.

Кулӧма 1993-ӧд вося тӧвшӧр тӧлысь 11-ӧд лунӧ Сыктывкарын аслас уджалан пызан сайын. Гуалӧма Сыктывкарын Шӧр шойнаын.

 Туялан удж 
«Коми йӧзкостса сьыланкывъяс» (1966, 1968, 1971) куим тома удж вӧчӧмысь (Прометей Чисталёв да Юрий Рочевкӧд ӧтвылысь) 1972-ӧд воын сылы сетӧма В.А. Савин нима Коми АССР-са канму премия.

СССР-са гижысь котырын 1959-ӧд вося ода-кора тӧлысьсянь.

 Небӧгъяс 
  Микушев А.К. Коми литература и народная поэзия. – Сыктывкар: Коми кн. изд-во, 1961. – 128 с.
 Коми йӧзкостса сьыланкывъяс: в 3-х т. Эжва да Сыктыв / Сост. А.К. Микушев, П.И. Чисталёв. – Сыктывкар: Коми кн. изд-во, 1966. – Вып. 1. – 291 лб.
 Коми йӧзкостса сьыланкывъяс: в 3-х т. Изьва да Печора / Сост. А.К. Микушев, П.И. Чисталёв. – Сыктывкар: Коми кн. изд-во, 1968. – Вып. 2. – 192 лб.
 Микушев А.К. Коми эпические песни и баллады. – Л.: Наука, 1969. – 292 с.
 Шондібанӧй олӧмӧй. Частушкаяс / Сост. А.К. Микушев. – Сыктывкар: Коми кн. изд-во, 1969. – 115 с.
 Коми йӧзкостса сьыланкывъяс. В 3-х т. Емва да Удора / Сост. А.К. Микушев, П.И. Чисталёв, Ю.Г. Рочев. – Сыктывкар: Коми кн. изд-во, 1971. – Вып. 3. – 255 лб.
 Микушев А.К. Эпические формы коми фольклора. – Л.: Наука, 1973. – 225 с.
 История коми литературы. – Сыктывкар: Коми кн. изд-во, 1980. (Соавторъяс – Микушев А.К., Плесовский Ф.В., Рочев Ю.Г., Чисталёв П.И. да мукӧд)
 Ипатьдорса фольклор / Лӧсьӧдіс, водзкывсӧ гижис А.К. Микушев. – Сыктывкар: Коми кн. изд-во, 1980. – 184 лб.
 Микушев А.К. Парма весьтын сьыланкыв: коми литература йылысь мӧвпъяс. – Сыктывкар: Коми кн. изд-во, 1984. – 166 лб.
 Микушев А.К. На таежных просторах. – М.: Современник, 1986. – 304 с.
 Коми народный эпос / Сост., перев., коммент. и вступит. ст. А.К. Микушева. – М.: Наука, 1987. – 686 с.
 Народная поэзия коми / Сост., вступит. ст. и коммент. А.К. Микушев; пер. А. Смольников; худ. В. Осипов. – Сыктывкар: Коми кн. изд-во, 1988. 304 с.
 Коми эпическая поэзия: Сборник / Вступ. ст., сост. и примеч. А.К. Микушева. – Л.: Сов. писатель, 1991. – 368 с. (Биб-ка поэта. Большая серия)
 Коми народные сказки / Сост. А.К. Микушев; пер. с коми П.Столповский. — Сыктывкар: Коми кн. изд-во, 1996. с.

 Наградаяс 
 «1941-1945 воясӧ Айму вӧсна Ыджыд тыш дырйи бур уджысь» медаль (1946, сора тӧлысь)
 «Доблестнӧй уджысь (Тышса доблесьтысь). Владимир Ильич Ленин чужӧмсянь 100 во тыригкежлӧ» тшупӧда паса медаль (1970)
 «1941–1945 воясса Айму вӧсна Ыджыд тышын Вермӧмсянь комын во» тшупӧда паса медаль (1975)
 «1941–1945 воясса Айму вӧсна Ыджыд тышын Вермӧмсянь нелямын во» тшупӧда паса медаль (1985)
 В.А. Савин нима Коми АССР-са канму премиа босьтысь (1972)
 Коми АССР-са наукаын нимӧдана уджалысь (1976)
 РСФСР-са наукаын нимӧдана уджалысь (1982)
 РСФСР-са Вылыс Сӧветлӧн Президиумлӧн Почёт грамота (1986)

 Паметь 
 «Устные и письменные традиции народов европейского Севера России: памяти К.Ф. Жакова и А.К. Микушева» ставроссияса туялан конференция (2011 во, ода-кора тӧлысь 19-20 лунъяс, Сыктывкар)
 «Филологические исследования на рубеже XX-XXI веков: традиции, новации, итоги, перспективы» ставроссияса туялан конференция, коді сиӧма К.Ф. Жаковлы да А.К. Микушевлы (2011 во, йирым тӧлысь 19-21 лунъяс, Сыктывкар)
 Анатолий Константинович Микушев. Статьи. Воспоминания. Письма / Отв. ред. П.Ф. Лимеров. — Сыктывкар, 2012. — 304 с.

 Ӧшмӧсъяс 
 Ученые Института языка, литературы и истории Коми научного центра УрО РАН: Биографический справочник / Сост. И.Л. Жеребцов. – Сыктывкар, 2000.
 Анатолий Константинович Микушев. Статьи. Воспоминания. Письма / Отв. ред. П.Ф. Лимеров. — Сыктывкар, 2012. — 304 с.
 Кудряшова В.М. А.К. Микушев – коми ученый-фольклорист // Вопросы истории и культуры северных стран и территорий. — Сыктывкар, 2009. — № 1 (5). 
 Бурлыкина М.И. Эпос профессора Микушева. — Сыктывкар: Сыктывкарса канму университет, 2016. — 354 с.

 Ыстӧдъяс 

Категория:Персоналия анбурӧд
Категория:Персоналия:Коми
Категория:Чужисны 1926 воын
Категория:Кулісны 1993 воын
Категория:Туялысьяс
Категория:Коми фольклор туялысьяс
Категория:Коми литература туялысьяс
Категория:Сыктывкар
Категория:Кыв, литература да история институт